Kupi beungoh nakeuh kupi nyang tajep wate beungoh. Meunyo tajep wate seupot nyan geukheun kupi seupot. Jadi beungoh nyo Tuwanku jak mita ie beungoh bak kide kupi. Uronyo awai bacut Tuwanku teubit bak kide.
Trok bak kide Tuwanku lake ju kupi bak awak meukat. Lheuh nyan dijak laju awaknyan dijak bot kupi. Lheuh dibot kupi diba kuweh, na bada, na pulot, na bulukat, na timphan, pokokjih na padum-padum macam kuweh.
Teuman sabab Tuwanku kalheuh bu jadi kakeuh hana pajoh kuweh, Tuwanku jep ie saga. Lheuh jep ie Tuwanku hoi ju awak meukat Tuwanku jok peng keu yum ie. Keu kuweh hana sabab hana pajoh kuweh.
Lheuh bayeu, kakeuh ngin wi uneun siat, lheuhnyan geureutok ju dro jak wo. Hana peurle jak duk bak kide kupi trep-trep that. Asai kalheuh peurle kajeut.